Perenõustamine on nõutumaid tegevusvaldkondi  Soome koguduste 43 perenõustamiskeskusesse pääseb suure tungi tõttu suhte-, lahutus- või vägivallaprobleemidele abi otsima vaid iga viies  pealinna ja iga teine muu piirkonna elanik. Abisoovijateks on peamiselt noored lapsevanemad, kellest 42 protsenti on mehed.  Soome koguduste perenõustamise traditsioon sai alguse 1944. aastal Tamperes. Kiriku perekeskuse peasekretäri Martti Esko sõnul ei ole riigis praegu ühtegi teist ligi kolmesaja töötajaga ja kõigile kättesaadavat abielusid ja perekondi nõustavat teenusepakkujat.  Mullu käis Soomes perenõustamisel 17 447 inimest, kellega peeti 82 947 nõustamisvestlust.